
ΔΗΜΟΣΙΟΝΟΜΙΚΗ ΑΞΙΟΛΟΓΗΣΗ
προς την Επιτροπή Πολιτισμού και Παιδείας σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου που αφορά τη θέσπιση του προγράμματος Erasmus+ για την περίοδο 2028-2034 και την κατάργηση των κανονισμών (ΕΕ) 2021/817 και (ΕΕ) 2021/888

(COM(2025)0549 – C10‑0170/2025 – 2025/0222(COD))
<Intro>Η Επιτροπή Προϋπολογισμών προέβη, δυνάμει του άρθρου 58 του Κανονισμού, σε δημοσιονομική αξιολόγηση της πρότασης και κατέληξε στα εξής συμπεράσματα:</Intro>
Η Επιτροπή Προϋπολογισμών,
Α.	λαμβάνοντας υπόψη ότι το Erasmus+ είναι ένα εμβληματικό πρόγραμμα της Ένωσης που στηρίζει την εκπαίδευση, την κατάρτιση, τη νεολαία και τον αθλητισμό, καθώς και τον εθελοντισμό και την ενεργό συμμετοχή των πολιτών στα κοινά κατά τη μελλοντική περίοδο προγραμματισμού, και το οποίο διαδραματίζει κεντρικό ρόλο στην προώθηση των ευρωπαϊκών αξιών, της διασυνοριακής συνεργασίας και της συμμετοχής των νέων·
Β.	λαμβάνοντας υπόψη ότι το πρόγραμμα Erasmus+ διαδραματίζει καίριο ρόλο στην ανάπτυξη της μαθησιακής κινητικότητας στο εξωτερικό και έχει θετικό αντίκτυπο στη στάση των συμμετεχόντων έναντι της Ένωσης, αυξάνοντας το αίσθημα της ευρωπαϊκής τους ταυτότητας και, κατά συνέπεια, προσφέροντας ενωσιακή προστιθέμενη αξία·
Γ.	λαμβάνοντας υπόψη ότι το πρόγραμμα Erasmus+ ενισχύει το ανθρώπινο κεφάλαιο, την κινητικότητα και τις δεξιότητες και, κατά συνέπεια, συμβάλλει στην ευρωπαϊκή ανταγωνιστικότητα, την κοινωνική και οικονομική συνοχή και στη δημιουργία της Ένωσης Δεξιοτήτων·
Δ.	λαμβάνοντας υπόψη ότι η ζήτηση για συμμετοχή στο πρόγραμμα Erasmus+ κατά τη διάρκεια προηγούμενων περιόδων προγραμματισμού έχει υπερβεί σε μεγάλο βαθμό τους διαθέσιμους χρηματοδοτικούς πόρους, με αποτέλεσμα τη μείωση των ευκαιριών συμμετοχής και τη μη χρηματοδότηση σημαντικού αριθμού έργων·
Ε.	λαμβάνοντας υπόψη ότι η έκθεση Draghi πρότεινε πενταπλάσια αύξηση του προϋπολογισμού για το πρόγραμμα Erasmus+, ώστε να επιτύχει τη φιλοδοξία του όσον αφορά την παροχή ευκαιριών κινητικότητας σε κάθε νέο στην Ένωση· λαμβάνοντας υπόψη ότι οι επενδύσεις στην εκπαίδευση, τις δεξιότητες και το ανθρώπινο κεφάλαιο αποτελούν στρατηγική προϋπόθεση για τη μακροπρόθεσμη παραγωγικότητα, ανταγωνιστικότητα και ανθεκτικότητα της Ευρώπης·
ΣΤ.	λαμβάνοντας υπόψη ότι το πρόγραμμα έχει επηρεαστεί ιδιαίτερα από την αύξηση του κόστους διαβίωσης που υπερβαίνει τα μέσα επίπεδα επιχορηγήσεων για πολλές πόλεις, καθώς και από τα υψηλά ποσοστά πληθωρισμού κατά τη διάρκεια του τρέχοντος πολυετούς δημοσιονομικού πλαισίου (ΠΔΠ), τα οποία έχουν αμφότερα δημιουργήσει εμπόδια στη συμμετοχή νέων από λιγότερο προνομιούχα περιβάλλοντα και από κράτη μέλη με χαμηλότερη αγοραστική δύναμη, ιδίως από την Κεντρική και Ανατολική Ευρώπη·
Ζ.	λαμβάνοντας υπόψη ότι ο εθελοντισμός κυριαρχούμενος από το κατά πολύ υπερκαλυπτόμενο πρόγραμμα του Ευρωπαϊκού Σώματος Αλληλεγγύης, αποδείχθηκε ότι έχει θετικό αντίκτυπο στη συμβολή στις ικανότητες ηγεσίας της Ένωσης, αντιμετωπίζοντας παράλληλα τις κοινωνικές και παγκόσμιες προκλήσεις σε ολόκληρο τον κόσμο·
1.	θεωρεί ότι το κονδύλιο του προγράμματος Erasmus + θα πρέπει να αυξηθεί από 40 827 000 000 EUR σε τρέχουσες τιμές σε 47 387 963 000 EUR σε τρέχουσες τιμές (42 000 000 000 EUR σε τιμές 2025), ώστε να μπορέσει να συνεχίσει τις επιτυχείς δράσεις του· υπενθυμίζει την ανάγκη να διασφαλιστεί η βέλτιστη ενσωμάτωση του προγράμματος του Ευρωπαϊκού Σώματος Αλληλεγγύης·
2.	υπενθυμίζει τους στόχους της σύστασης του Συμβουλίου «Η Ευρώπη σε κίνηση»[footnoteRef:1] η οποία, έως το 2030, έχει ως στόχο να διασφαλίσει ότι στην τριτοβάθμια εκπαίδευση, το ποσοστό των αποφοίτων με εμπειρία μαθησιακής κινητικότητας στο εξωτερικό είναι τουλάχιστον 23 %, και στον τομέα της επαγγελματικής εκπαίδευσης και κατάρτισης το ποσοστό των εκπαιδευομένων επαγγελματικής εκπαίδευσης που επωφελούνται από εμπειρία μαθησιακής κινητικότητας στο εξωτερικό είναι τουλάχιστον 12 %· επισημαίνει ότι, για να επιτευχθούν αυτοί οι στόχοι, ο προτεινόμενος προϋπολογισμός φαίνεται ανεπαρκής και απαιτείται αύξηση· [1:  Σύσταση του Συμβουλίου, της 13ης Μαΐου 2024, «Η Ευρώπη σε κίνηση» — ευκαιρίες μαθησιακής κινητικότητας για όλους (ΕΕ C, C/2024/3364, 14.6.2024, ELI: http://data.europa.eu/eli/C/2024/3364/oj).] 

3.	θεωρεί ότι πρέπει να διατεθούν επαρκείς πόροι, συμπεριλαμβανομένων ανθρώπινων πόρων, τεχνικών πόρων και πόρων ΤΠ, από την αρχή και καθ’ όλη τη διάρκεια της περιόδου προγραμματισμού του ΠΔΠ 2028-2034, ώστε να διασφαλιστεί η αποτελεσματική εφαρμογή του προγράμματος Erasmus+·
4.	εκφράζει τη λύπη της για την έλλειψη κατανομής του προϋπολογισμού του προγράμματος Erasmus+, ιδίως σε σύγκριση με την κατάσταση στο τρέχον ΠΔΠ· σημειώνει ότι αυτό θα έδινε στην Επιτροπή μεγάλο περιθώριο ελιγμών για την τροποποίηση των προτεραιοτήτων δαπανών και των αποφάσεων κατά τη διάρκεια της υλοποίησης· τονίζει ότι η απλούστευση και η ευελιξία δεν πρέπει να αποβαίνουν σε βάρος της διαφάνειας και της εποπτείας της αρμόδιας για τον προϋπολογισμό αρχής· συνιστά, ως εκ τούτου, η βασική πράξη να περιλαμβάνει κατάλληλα επιμέρους κονδύλια για τρεις τομείς, δηλαδή την «εκπαίδευση και κατάρτιση», τη «νεολαία και τον εθελοντισμό» και τον «αθλητισμό», προκειμένου να διασφαλιστεί η προβλεψιμότητα, η διαφάνεια και η αποτελεσματική εφαρμογή αυτών των τομέων του προγράμματος·
5.	αποδοκιμάζει την έλλειψη επαρκώς λεπτομερούς ενδεικτικής ονοματολογίας του προϋπολογισμού που προτείνεται στο νομοθετικό δημοσιονομικό και ψηφιακό δελτίο· θεωρεί ότι αυτό θα παρεμποδίσει την εποπτεία και την ικανότητα της αρμόδιας για τον προϋπολογισμό αρχής να κατευθύνει με ακρίβεια τις προτεραιότητες πολιτικής στην ετήσια διαδικασία του προϋπολογισμού· εκφράζει την ανησυχία της για το γεγονός ότι η υπερβολικά συγκεντρωτική δομή του προϋπολογισμού αναμένεται να αυξήσει δραματικά τη διακριτική ευχέρεια της Επιτροπής όσον αφορά τη μεταφορά και την ανακατανομή πόρων χωρίς απόφαση της αρμόδιας για τον προϋπολογισμό αρχής και να περιορίσει σοβαρά την κοινοβουλευτική εποπτεία· συνιστά, ως εκ τούτου, λεπτομερέστερη ονοματολογία που να αντικατοπτρίζει δεόντως τους στόχους και τη δομή του Erasmus+ και να ενισχύει τη διαφάνεια, τη λογοδοσία και τον κοινοβουλευτικό έλεγχο·
6.	υπενθυμίζει ότι η ονοματολογία του προϋπολογισμού πρέπει να συμμορφώνεται με το άρθρο 47 παράγραφος 2 του κανονισμού (ΕΕ, Ευρατόμ) 2024/2509[footnoteRef:2] (δημοσιονομικός κανονισμός), το οποίο προβλέπει ότι κάθε τίτλος πρέπει να αντιστοιχεί σε έναν τομέα πολιτικής και κάθε κεφάλαιο να αντιστοιχεί, κατά κανόνα, σε ένα πρόγραμμα ή σε μία δραστηριότητα, σύμφωνα με τις αρχές της ειδικότητας, της χρηστής δημοσιονομικής διαχείρισης και της διαφάνειας· συνιστά στην Επιτροπή Πολιτισμού και Παιδείας να τροποποιήσει την πρόταση ώστε να συμπεριλάβει παράρτημα που να καθορίζει την ονοματολογία του Erasmus +· επιμένει ότι η ονοματολογία του προϋπολογισμού αποτελεί αναπόσπαστο μέρος της διαπραγματευτικής θέσης του Κοινοβουλίου και πρέπει να συζητηθεί στο πλαίσιο διοργανικών διαπραγματεύσεων· θεωρεί, στο πλαίσιο αυτό, ότι το αναθεωρημένο νομοθετικό δημοσιονομικό και ψηφιακό δελτίο πρέπει να αποτελέσει μέρος της τελικής πολιτικής συμφωνίας· [2:  Κανονισμός (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L, 2024/2509, 26.9.2024, ELI: http://data.europa.eu/eli/reg/2024/2509/oj).] 

7.	επιμένει ότι η επαρκώς λεπτομερής και ορθή νομοθεσία, με το κατάλληλο επίπεδο διακυβέρνησης, αποτελεί προϋπόθεση για τη σωστή λήψη δημοσιονομικών αποφάσεων και την επαρκή κοινοβουλευτική εποπτεία κατά την εκτέλεση του προϋπολογισμού· συνιστά τη θέσπιση διατάξεων για την ενίσχυση του ελέγχου του τρόπου με τον οποίο κινητοποιείται και δαπανάται ο προϋπολογισμός·
8.	πιστεύει ότι όλες οι ουσιαστικές επιλογές πολιτικής, όπως οι στόχοι του προγράμματος, οι προτεραιότητες δαπανών, τα χρηματοδοτικά κονδύλια, τα ποσοστά χρηματοδότησης, τα κριτήρια επιλεξιμότητας, επιλογής και ανάθεσης, οι προϋποθέσεις και οι ορισμοί πρέπει να καθορίζονται στη βασική πράξη, με πλήρη σεβασμό των προνομίων του Κοινοβουλίου ως συννομοθέτη και σκέλους της αρμόδιας για τον προϋπολογισμό αρχής της ΕΕ, και ότι όλα τα μη ουσιώδη στοιχεία που συνεπάγονται επιλογές πολιτικής και δεν περιλαμβάνονται στη βασική πράξη πρέπει να θεσπίζονται μέσω κατ’ εξουσιοδότηση πράξεων, συμπεριλαμβανομένων των προγραμμάτων εργασίας·
9.	ζητεί την απλούστευση των διοικητικών διαδικασιών και των απαιτήσεων υποβολής εκθέσεων για τις νεοεισερχόμενες οργανώσεις, τις μικρές οργανώσεις και τις οργανώσεις με μικρότερη διοικητική ικανότητα, συμπεριλαμβανομένης της μείωσης της πολυπλοκότητας των αιτήσεων και της εναρμόνισης των κανόνων μεταξύ των δράσεων, προκειμένου να βελτιωθεί η υιοθέτηση του προγράμματος από τους εν λόγω δικαιούχους· επισημαίνει ότι τα συστήματα μηχανισμών χρηματοδότησης, συμπεριλαμβανομένων των κανόνων που σχετίζονται με την προχρηματοδότηση και τη συγχρηματοδότηση, θα μπορούσαν να αποτελέσουν εμπόδια στη συμμετοχή αυτών των τύπων οργανώσεων και, ως εκ τούτου, συνιστά την αναθεώρηση των εν λόγω διατάξεων·
10.	ζητεί αποτελεσματικές συνέργειες μεταξύ του Erasmus+ και άλλων προγραμμάτων, ιδίως του Ευρωπαϊκού Ταμείου Ανταγωνιστικότητας, του προγράμματος «Ορίζων Ευρώπη», του μηχανισμού «Παγκόσμια Ευρώπη» και των σχεδίων εθνικής και περιφερειακής εταιρικής σχέσης (ΕΠΕΣ), καθώς και του Ευρωπαϊκού Κοινωνικού Ταμείου+ (ΕΚΤ+) και του προγράμματος AgoraEU· τονίζει ότι οι ενισχυμένες συνέργειες μεταξύ των μέσων δεν πρέπει να αποβαίνουν εις βάρος της ιχνηλασιμότητας των δαπανών ούτε των προνομίων της αρμόδιας για τον προϋπολογισμό αρχής· υπογραμμίζει ότι η συνεισφορά του Erasmus+ σε πράξεις που χρηματοδοτούνται από κοινού με άλλα μέσα πρέπει να είναι σαφώς αναγνωρίσιμη σε όλα τα στάδια του δημοσιονομικού κύκλου· τονίζει, στο πλαίσιο αυτό, ότι κάθε συνεισφορά αυτού του είδους πρέπει να αντικατοπτρίζεται δεόντως στη δήλωση επιδόσεων του Erasmus+· επιμένει ότι η αρμόδια για τον προϋπολογισμό αρχή θα πρέπει να διατηρήσει τον πλήρη έλεγχο του τρόπου συνδυασμού των πόρων μεταξύ των μέσων καθώς και της αποτελεσματικής συμβολής κάθε προγράμματος στις προτεραιότητες της Ένωσης, ιδίως μέσω λεπτομερούς ονοματολογίας του προϋπολογισμού· τονίζει ότι η ενισχυμένη συμπληρωματικότητα μεταξύ των προγραμμάτων δεν πρέπει να οδηγεί σε δυσανάλογη πολυπλοκότητα για τους δικαιούχους· ζητεί να αυξηθούν η σαφήνεια, η προσβασιμότητα και η συνοχή της ενωσιακής χρηματοδότησης, προκειμένου να διευκολυνθεί η απορρόφηση και να μεγιστοποιηθεί ο αντίκτυπος των επενδύσεων·
11.	συνιστά, προκειμένου να προωθηθεί η οικοδόμηση της Ένωσης Δεξιοτήτων και να ενισχυθεί η ανταγωνιστικότητα της Ένωσης, να δοθεί ιδιαίτερη προσοχή στις συνέργειες μεταξύ του προγράμματος Erasmus + και του Ευρωπαϊκού Ταμείου Ανταγωνιστικότητας και του προγράμματος «Ορίζων Ευρώπη»· σημειώνει ότι οι συνέργειες αυτές μπορούν να περιλαμβάνουν χρηματοδοτικές συνεισφορές από άλλα προγράμματα της Ένωσης, ιδίως το Ευρωπαϊκό Ταμείο Ανταγωνιστικότητας, που συμβάλλουν στις υποτροφίες που εισάγονται στο Erasmus + και εμπίπτουν σε ένα ή περισσότερα από τα σκέλη που αναφέρονται στο άρθρο 1 του προτεινόμενου κανονισμού για το Ευρωπαϊκό Ταμείο Ανταγωνιστικότητας[footnoteRef:3], ενώ το πρόγραμμα «Ορίζων Ευρώπη» θα παράσχει προστιθέμενη αξία συμβάλλοντας στις συμπράξεις για την αριστεία και την καινοτομία, μεταξύ άλλων για ένα απρόσκοπτο ταξίδι για νέους που ακολουθούν ερευνητική σταδιοδρομία, ιδίως τη συνιστώσα «Δράσεις Marie Skłodowska-Curie» (MSCA) του πυλώνα «Επιστήμη αριστείας» του προτεινόμενου κανονισμού για τη θέσπιση του προγράμματος «Ορίζων Ευρώπη»[footnoteRef:4]· θεωρεί ότι ένα σχέδιο δράσης από την Επιτροπή, στο οποίο θα περιγράφονται οι ευκαιρίες για συνέργειες με άλλα προγράμματα και ο τρόπος με τον οποίο μπορούν να εφαρμοστούν, θα αποτελέσει σημαντικό βήμα προς την υλοποίηση των εν λόγω συνεργειών στην πράξη· [3:  Πρόταση της Επιτροπής, της 16ης Ιουλίου 2025, για κανονισμό του Ευρωπαϊκού Κοινοβουλίου και του Συμβουλίου σχετικά με τη σύσταση του Ευρωπαϊκού Ταμείου Ανταγωνιστικότητας (ΕΤΑ), συμπεριλαμβανομένου του ειδικού προγράμματος για δραστηριότητες έρευνας και καινοτομίας στον τομέα της άμυνας, την κατάργηση των κανονισμών (ΕΕ) 2021/522, (ΕΕ) 2021/694, (ΕΕ) 2021/697, (ΕΕ) 2021/783, την κατάργηση διατάξεων των κανονισμών (ΕΕ) 2021/696, (ΕΕ) 2023/588 και την τροποποίηση του κανονισμού (ΕΕ) (πρόγραμμα για την ευρωπαϊκή αμυντική βιομηχανία) (COM(2025)0555).]  [4:  Πρόταση της Επιτροπής, της 16ης Ιουλίου 2025, για κανονισμό του Ευρωπαϊκού Κοινοβουλίου και του Συμβουλίου για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη» για την περίοδο 2028-2034, τον καθορισμό των κανόνων συμμετοχής και διάδοσής του και την κατάργηση του κανονισμού (ΕΕ) 2021/695 (COM(2025)0555).] 

12.	υπενθυμίζει ότι ορθές πρακτικές από διάφορα κράτη μέλη έχουν δείξει ότι το Ευρωπαϊκό Κοινωνικό Ταμείο+ (ΕΚΤ+) μπορεί να αποτελέσει σημαντικό συμπληρωματικό στοιχείο του προγράμματος Erasmus+, ιδίως όσον αφορά την ενίσχυση της συνιστώσας του προγράμματος που αφορά την ένταξη και την προώθηση της συμμετοχής ατόμων με λιγότερες ευκαιρίες· επιμένει ότι, καθώς το ΕΚΤ+ καθίσταται αναπόσπαστο μέρος του Ταμείου Εθνικής και Περιφερειακής Εταιρικής Σχέσης (ταμείο ΕΠΕΣ) στο πλαίσιο του ΠΔΠ 2028-2034, είναι σημαντικό να επιτραπούν και να υποστηριχθούν οι καθιερωμένες συνέργειες και η συμπληρωματικότητα μεταξύ του προγράμματος και του Ταμείου ΕΠΕΣ και των σχεδίων·
13.	τονίζει ότι η χρήση εξωτερικών εσόδων για ειδικό προορισμό στο πλαίσιο του προγράμματος Erasmus+ πρέπει να είναι σαφώς οριοθετημένη, πλήρως διαφανής και να υπόκειται σε αποτελεσματικό κοινοβουλευτικό έλεγχο· λαμβάνει υπόψη, στο πλαίσιο αυτό, τις διατάξεις που αφορούν τις πρόσθετες χρηματοδοτικές συνεισφορές οποιασδήποτε συμμετέχουσας τρίτης χώρας και οποιωνδήποτε άλλων τρίτων· υπενθυμίζει ότι είναι σημαντικό να διασφαλιστεί η ιχνηλασιμότητα των εξωτερικών εσόδων για ειδικό προορισμό· υπογραμμίζει ότι, σε περίπτωση που η Επιτροπή Πολιτισμού και Παιδείας εξετάσει το ενδεχόμενο τροποποίησης των διατάξεων σχετικά με τα εξωτερικά έσοδα για ειδικό προορισμό, αυτό θα πρέπει να γίνει σε συντονισμό με την Επιτροπή Προϋπολογισμών και τις άλλες επιτροπές, προκειμένου να διασφαλιστεί μια συνεκτική προσέγγιση·
14.	αναγνωρίζει ότι οι συνεισφορές τρίτων μερών, συμπεριλαμβανομένου του ιδιωτικού τομέα, μπορούν να είναι επωφελείς για το Erasmus+· τονίζει ότι οι συνεισφορές αυτές πρέπει να υλοποιούνται σύμφωνα με τον δημοσιονομικό κανονισμό, ιδίως όσον αφορά την ανεξαρτησία και την αμεροληψία·
15.	υπενθυμίζει την πρόταση κανονισμού για τη θέσπιση πλαισίου παρακολούθησης των δαπανών και επιδόσεων του προϋπολογισμού και άλλων οριζόντιων κανόνων για τα προγράμματα και τις δραστηριότητες της Ένωσης («κανονισμός για τις επιδόσεις»), ο οποίος θεσπίζει ενιαίο εξορθολογισμένο κατάλογο δεικτών επιδόσεων και διατάξεων παρακολούθησης και αξιολόγησης, ορισμένες από τις οποίες σχετίζονται με το πρόγραμμα Erasmus+· υπογραμμίζει ότι οποιαδήποτε αλλαγή στη δομή, τους στόχους και τις επιλέξιμες δράσεις στο πλαίσιο του προγράμματος θα πρέπει να αποτυπώνεται δεόντως στο παράρτημα Ι του κανονισμού για τις επιδόσεις, στο πλαίσιο της διαδικασίας τροποποίησης και διαπραγμάτευσης του εν λόγω κανονισμού· επισημαίνει ότι, ενώ η τομεακή νομοθεσία μπορεί να συμπληρώσει τον κανονισμό για τις επιδόσεις, για παράδειγμα όσον αφορά τις αξιολογήσεις των προγραμμάτων, θα πρέπει να παραμείνει συνεπής με τις διατάξεις του εν λόγω κανονισμού·
16.	υπενθυμίζει ότι, σύμφωνα με το άρθρο 6 παράγραφος 2 και το άρθρο 6 παράγραφος 3 του δημοσιονομικού κανονισμού, εφαρμόζεται γενικό καθεστώς αιρεσιμότητας για την κατάρτιση και την εκτέλεση του προϋπολογισμού σε περίπτωση παραβιάσεων του κράτους δικαίου· υπογραμμίζει, επιπλέον, ότι το άρθρο 6 παράγραφος 3 του ίδιου κανονισμού απαιτεί από τα κράτη μέλη και την Επιτροπή, κατά την εκτέλεση του προϋπολογισμού, να διασφαλίζουν τη συμμόρφωση με τον Χάρτη των Θεμελιωδών Δικαιωμάτων της Ευρωπαϊκής Ένωσης και να επιδεικνύουν σεβασμό για τις αξίες στις οποίες στηρίζεται η Ένωση, όπως κατοχυρώνονται στο άρθρο 2 της Συνθήκης για την Ευρωπαϊκή Ένωση· στο πλαίσιο αυτό, ζητεί ολοκληρωμένο εκ των προτέρων έλεγχο στη διαδικασία ανάθεσης/χορήγησης/απονομής βάσει του προγράμματος·
17.	επιμένει ότι, σε περιπτώσεις παραβιάσεων του κράτους δικαίου από τις εθνικές κυβερνήσεις και με την επιφύλαξη της εφαρμογής του κανονισμού 2020/2092, η Επιτροπή θα πρέπει να διερευνήσει τρόπους για να διασφαλίζει ότι οι δυνητικοί τελικοί δικαιούχοι και αποδέκτες μπορούν να συνεχίσουν να επωφελούνται από ενωσιακή χρηματοδότηση· τονίζει ότι η εν λόγω αρχή βρίσκεται στο επίκεντρο της προσέγγισης «έξυπνης αιρεσιμότητας»·
18.	ζητεί τουλάχιστον το 75 % του προϋπολογισμού του προγράμματος να εκτελείται υπό έμμεση διαχείριση, διασφαλίζοντας επαρκές επίπεδο προβλεψιμότητας των πόρων για τους εθνικούς οργανισμούς· τονίζει την ανάγκη να αποφευχθούν σημαντικές μειώσεις στον ετήσιο προϋπολογισμό που διατίθεται στα κράτη μέλη από το ένα έτος στο άλλο· τονίζει ότι η διαχείριση αυτή θα πρέπει να συνοδεύεται από ισχυρούς μηχανισμούς παρακολούθησης και υποβολής εκθέσεων, συμπεριλαμβανομένων επαρκών διασφαλίσεων όσον αφορά τη διαφάνεια, τη χρηστή διακυβέρνηση και την πρόληψη των συγκρούσεων συμφερόντων, προκειμένου να διασφαλίζεται η αποτελεσματική χρήση των πόρων·
19.	υπενθυμίζει ότι ένα από τα μεγαλύτερα εμπόδια για τη συμμετοχή στο πρόγραμμα, ιδίως για τα άτομα με λιγότερες ευκαιρίες, φαίνεται να είναι το ανεπαρκές επίπεδο χρηματοδότησης, το οποίο σε πολλές περιπτώσεις δεν λαμβάνει υπόψη το κόστος διαβίωσης και διαμονής στη χώρα υποδοχής, τα ποσοστά πληθωρισμού ή τους τρόπους στέγασης των φοιτητών· καλεί την Επιτροπή να προβεί σε εμπεριστατωμένη επανεξέταση του ισχύοντος συστήματος για τον καθορισμό των κανόνων χρηματοδότησης για τις επιχορηγήσεις κινητικότητας στο πλαίσιο του προγράμματος, προκειμένου να διασφαλιστεί ότι τα ποσά των επιχορηγήσεων προσαρμόζονται στις ανάγκες όσων συμμετέχουν στις δραστηριότητες κινητικότητας, και να ενισχυθεί η συνιστώσα συμπερίληψης του προγράμματος Erasmus+, καθώς και να καταστεί δυνατή η ευρύτερη συμμετοχή και η στήριξη πιθανών συμμετεχόντων που αντιμετωπίζουν οικονομικούς περιορισμούς·
20.	επιμένει στη διαρθρωμένη συνεργασία με τους εθνικούς οργανισμούς κατά την προετοιμασία των προγραμμάτων εργασίας και των αναθεωρημένων κανόνων χρηματοδότησης·



21.	τονίζει την ανάγκη να εξοπλιστεί ότι το πρόγραμμα με τα αναγκαία εργαλεία ώστε να ανταποκρίνεται αποτελεσματικά σε καταστάσεις κρίσης που επηρεάζουν τους συμμετέχοντες, συμπεριλαμβανομένων των ένοπλων συγκρούσεων, της γεωπολιτικής αστάθειας, των πανδημιών ή άλλων σοβαρών διαταραχών·

ΤΡΟΠΟΛΟΓΙΕΣ
Στο πλαίσιο της δημοσιονομικής της αξιολόγησης, η Επιτροπή Προϋπολογισμών παρουσιάζει περαιτέρω τις ακόλουθες τροπολογίες επί της πρότασης:
[bookmark: restart]<RepeatBlock-Amend><Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 9</Article>
	

	Κείμενο που προτείνει η Επιτροπή
	Τροπολογία

	9.	Σ’ ένα ταχέως μεταβαλλόμενο οικονομικό, κοινωνικό και γεωπολιτικό περιβάλλον, η πείρα έχει καταδείξει την ανάγκη μεγαλύτερης ευελιξίας όσον αφορά το πολυετές δημοσιονομικό πλαίσιο και τα προγράμματα δαπανών της Ένωσης. Για τον σκοπό αυτό, και σύμφωνα με τους στόχους του προγράμματος Erasmus+, η χρηματοδότηση θα πρέπει να λαμβάνει δεόντως υπόψη τις εξελισσόμενες ανάγκες πολιτικής και τις προτεραιότητες της Ένωσης, όπως προσδιορίζονται στα σχετικά έγγραφα της Επιτροπής, στα συμπεράσματα του Συμβουλίου και στα ψηφίσματα του Ευρωπαϊκού Κοινοβουλίου, διασφαλίζοντας παράλληλα επαρκή προβλεψιμότητα για την εκτέλεση του προϋπολογισμού.
	9.	Σ’ ένα ταχέως μεταβαλλόμενο οικονομικό, κοινωνικό και γεωπολιτικό περιβάλλον, η πείρα έχει καταδείξει την ανάγκη μεγαλύτερης ευελιξίας όσον αφορά το πολυετές δημοσιονομικό πλαίσιο και τα προγράμματα δαπανών της Ένωσης. Για τον σκοπό αυτό, και σύμφωνα με τους στόχους του προγράμματος Erasmus+, η χρηματοδότηση θα πρέπει να λαμβάνει δεόντως υπόψη τις εξελισσόμενες ανάγκες πολιτικής και τις προτεραιότητες της Ένωσης, όπως προσδιορίζονται στα σχετικά έγγραφα της Επιτροπής, στα συμπεράσματα του Συμβουλίου και στα ψηφίσματα του Ευρωπαϊκού Κοινοβουλίου, διασφαλίζοντας παράλληλα επαρκή προβλεψιμότητα, διαφάνεια και λογοδοσία για την εκτέλεση του προϋπολογισμού. Ωστόσο, η ανάγκη για ευελιξία θα πρέπει να εξισορροπηθεί με την ανάγκη για προβλέψιμη, βιώσιμη και σταθερή πολυετή χρηματοδότηση, προκειμένου να διατηρηθεί η ικανότητα των δικαιούχων να σχεδιάζουν, να προγραμματίζουν και να διατηρούν πρωτοβουλίες κινητικότητας και ανάπτυξης ικανοτήτων υψηλής ποιότητας, οι οποίες αποτελούν τον πυρήνα του προγράμματος.


</Amend>
<Amend>Τροπολογία		<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 38</Article>
	

	Κείμενο που προτείνει η Επιτροπή
	Τροπολογία

	38.	Ο κανονισμός (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου εφαρμόζεται στο παρόν πρόγραμμα. Ορίζει τους κανόνες για την κατάρτιση και την εκτέλεση του γενικού προϋπολογισμού της Ένωσης, συμπεριλαμβανομένων των κανόνων σχετικά με τις επιχορηγήσεις, τα βραβεία, τις μη χρηματοοικονομικές δωρεές, τις προμήθειες, την έμμεση διαχείριση, τη χρηματοδοτική συνδρομή, τα χρηματοδοτικά μέσα, τις δημοσιονομικές εγγυήσεις και την προστασία των οικονομικών συμφερόντων της Ένωσης.
	38.	Ο κανονισμός (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου εφαρμόζεται στο παρόν πρόγραμμα. Ορίζει τους κανόνες για την κατάρτιση και την εκτέλεση του γενικού προϋπολογισμού της Ένωσης, συμπεριλαμβανομένων των κανόνων σχετικά με τις επιχορηγήσεις, τα βραβεία, τις μη χρηματοοικονομικές δωρεές, τις προμήθειες, την έμμεση διαχείριση, τη χρηματοδοτική συνδρομή, τα χρηματοδοτικά μέσα, τις δημοσιονομικές εγγυήσεις και την προστασία των οικονομικών συμφερόντων της Ένωσης. Σύμφωνα με τον κανονισμό (ΕΕ, Ευρατόμ) 2024/2509 («δημοσιονομικός κανονισμός»), η υλοποίηση του προγράμματος θα πρέπει να σέβεται πλήρως τις αξίες που κατοχυρώνονται στο άρθρο 2 της Συνθήκης για την Ευρωπαϊκή Ένωση και τα δικαιώματα που αναγνωρίζονται στον Χάρτη των Θεμελιωδών Δικαιωμάτων της Ευρωπαϊκής Ένωσης.


 
</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 38 α (νέα)</Article>
	

	Κείμενο που προτείνει η Επιτροπή
	Τροπολογία

	
	(38α)	Ο κανονισμός (ΕΕ, Ευρατόμ) 2020/2092 του Ευρωπαϊκού Κοινοβουλίου και του Συμβουλίου1α εφαρμόζεται στο παρόν πρόγραμμα. Ορίζει γενικό καθεστώς αιρεσιμότητας για την προστασία του προϋπολογισμού της Ένωσης στην περίπτωση παραβίασης των αρχών του κράτους δικαίου στα κράτη μέλη.

	
	______________________

	
	1α Κανονισμός (ΕΕ, Ευρατόμ) 2020/2092 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2020 περί γενικού καθεστώτος αιρεσιμότητος για την προστασία του προϋπολογισμού της Ένωσης (ΕΕ L 433I, 22.12.2020, σ. 1, ELI: http://data.europa.eu/eli/reg/2020/2092/oj).


</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 44 α (νέα)</Article>
	

	Κείμενο που προτείνει η Επιτροπή
	Τροπολογία

	
	(44α)	Είναι σημαντικό οι διατάξεις του παρόντος κανονισμού, καθώς και το οργανωτικό πλαίσιο διακυβέρνησής του να συμβάλλουν στην ορθή λήψη αποφάσεων από την αρμόδια για τον προϋπολογισμό αρχή και στην κατάλληλη κοινοβουλευτική εποπτεία. Ειδικότερα, σύμφωνα με το άρθρο 47 παράγραφος 2 του δημοσιονομικού κανονισμού, οποιοσδήποτε προσδιορισμός της εσωτερικής διάρθρωσης του προγράμματος θα πρέπει να αποτυπώνεται δεόντως στην ονοματολογία του προϋπολογισμού μέσω της εισαγωγής αντίστοιχων γραμμών του προϋπολογισμού.


</Amend>
<Amend>Τροπολογία		<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 45 α (νέα)</Article>
	

	Κείμενο που προτείνει η Επιτροπή
	Τροπολογία

	
	(45α)	Η συμπληρωματικότητα μεταξύ του προγράμματος και άλλων μέσων της Ένωσης δεν θα πρέπει να αποβαίνει εις βάρος της ιχνηλασιμότητας των δαπανών ούτε των προνομίων της αρμόδιας για τον προϋπολογισμό αρχής· Η συνεισφορά του προγράμματος σε από κοινού χρηματοδοτούμενες πράξεις θα πρέπει να παραμένει σαφώς αναγνωρίσιμη σε όλα τα στάδια του δημοσιονομικού κύκλου και θα πρέπει να αντικατοπτρίζεται δεόντως στη δήλωση επιδόσεων του προγράμματος.


</Amend>
<Amend>Τροπολογία		<NumAm>6</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 45 β (νέα)</Article>
	

	Κείμενο που προτείνει η Επιτροπή
	Τροπολογία

	
	(45β)	Κάθε έτος, η εθνική αρχή και ο εθνικός οργανισμός για το Erasmus που αναφέρονται στα άρθρα 18 και 19 του παρόντος κανονισμού θα πρέπει να διαβουλεύονται με τη διαχειριστική αρχή ή τις διαχειριστικές αρχές που αναφέρονται στο άρθρο 51 του κανονισμού (ΕΕ) [ΧΧΧ] [ΕΠΕΣ] σχετικά με πιθανές συνέργειες μεταξύ των σχεδίων ΕΠΕΣ και του προγράμματος, συμπεριλαμβανομένων πιθανών μεταφορών στο πρόγραμμα. Η Επιτροπή θα πρέπει να παρέχει καθοδήγηση σχετικά με τη διαδικασία και τις διάφορες ρυθμίσεις και να ενημερώνεται, αντίστοιχα, για το αποτέλεσμα των συζητήσεων αυτών.


</Amend>
<Amend>Τροπολογία		<NumAm>7</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 51 α (νέα)</Article>
	

	Κείμενο που προτείνει η Επιτροπή
	Τροπολογία

	
	(51α)	Οι επιπτώσεις του παρόντος κανονισμού στον προϋπολογισμό της Ένωσης αξιολογήθηκαν+ σύμφωνα με το άρθρο 310 παράγραφος 4 της Συνθήκης για τη λειτουργία της Ευρωπαϊκής Ένωσης. Θα πρέπει να διατεθούν επαρκείς χρηματοδοτικοί και ανθρώπινοι πόροι, καθώς και πόροι ΤΠ, για την εφαρμογή του, λαμβάνοντας παράλληλα υπόψη τον αντίκτυπο της χρηματοδότησής του σε άλλα προγράμματα ή πολιτικές της Ένωσης και διασφαλίζοντας τη συμβατότητά του με το πολυετές δημοσιονομικό πλαίσιο, το σύστημα των ιδίων πόρων και την αντίστοιχη διοργανική συμφωνία, καθώς και με τις δημοσιονομικές αρχές που ορίζονται στον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου1.


	
	______________________

	
	+ Προς υπόμνηση: Δημοσιονομική αξιολόγηση της Επιτροπής Προϋπολογισμών του Ευρωπαϊκού Κοινοβουλίου του (ΧΧ) 2026 σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τη θέσπιση του προγράμματος Erasmus+ για την περίοδο 2028-2034 και την κατάργηση των κανονισμών (ΕΕ) 2021/817 και (ΕΕ) 2021/888 (COM(2025)0549).

	
	¹ Κανονισμός (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
<Amend>Τροπολογία		<NumAm>8</NumAm>
<DocAmend>Πρόταση κανονισμού</DocAmend>
<Article>Άρθρο 9 – παράγραφος 1</Article>
	

	Κείμενο που προτείνει η Επιτροπή
	Τροπολογία

	1.	Το ενδεικτικό χρηματοδοτικό κονδύλιο για την εκτέλεση της προγράμματος για την περίοδο 2028-2034 ανέρχεται σε 40 827 000 000 EUR σε τρέχουσες τιμές.
	1.	Το κονδύλιο του προγράμματος για την εφαρμογή του κανονισμού για την περίοδο 2028-2034 θα ανέρχεται σε 47 387 963 000 EUR σε τρέχουσες τιμές (42 000 000 000 σε τιμές 2025).


</Amend>
<Amend>Τροπολογία		<NumAm>9</NumAm>
<DocAmend>Πρόταση κανονισμού</DocAmend>
<Article>Άρθρο 11 – παράγραφος 1</Article>
	

	Κείμενο που προτείνει η Επιτροπή
	Τροπολογία

	1.	Το πρόγραμμα υλοποιείται σε συνέργεια με άλλα προγράμματα της Ένωσης. Μια δράση που έχει λάβει συνεισφορά της Ένωσης από άλλο πρόγραμμα μπορεί επίσης να λάβει συνεισφορά στο πλαίσιο του προγράμματος. Οι κανόνες του σχετικού προγράμματος της Ένωσης εφαρμόζονται στην αντίστοιχη συνεισφορά ή μπορεί να εφαρμοστεί ενιαίο σύνολο κανόνων σε όλες τις συνεισφορές και να συναφθεί ενιαία νομική δέσμευση. Εάν η συνεισφορά της Ένωσης βασίζεται σε επιλέξιμες δαπάνες, η σωρευτική στήριξη από τον προϋπολογισμό της Ένωσης δεν υπερβαίνει τις συνολικές επιλέξιμες δαπάνες της δράσης και μπορεί να υπολογίζεται κατ’ αναλογία σύμφωνα με τα έγγραφα που καθορίζουν τους όρους στήριξης.
	1.	Το πρόγραμμα υλοποιείται σε συνέργεια με άλλα προγράμματα της Ένωσης. Μια δράση που έχει λάβει συνεισφορά της Ένωσης από άλλο πρόγραμμα μπορεί επίσης να λάβει συνεισφορά στο πλαίσιο του προγράμματος. Οι κανόνες του σχετικού προγράμματος της Ένωσης εφαρμόζονται στην αντίστοιχη συνεισφορά ή μπορεί να εφαρμοστεί ενιαίο σύνολο κανόνων σε όλες τις συνεισφορές και να συναφθεί ενιαία νομική δέσμευση. Εάν η συνεισφορά της Ένωσης βασίζεται σε επιλέξιμες δαπάνες, η σωρευτική στήριξη από τον προϋπολογισμό της Ένωσης δεν υπερβαίνει τις συνολικές επιλέξιμες δαπάνες της δράσης και μπορεί να υπολογίζεται κατ’ αναλογία σύμφωνα με τα έγγραφα που καθορίζουν τους όρους στήριξης. Η Επιτροπή εξετάζει τις συνέργειες μεταξύ του προγράμματος και άλλων προγραμμάτων της Ένωσης στη δήλωση επιδόσεων του προγράμματος που ορίζεται στο άρθρο 41 παράγραφος 3 στοιχείο η) του δημοσιονομικού κανονισμού και στα σχετικά έγγραφα προγραμματισμού και υποβολής εκθέσεων.


</Amend>
<Amend>Τροπολογία		<NumAm>10</NumAm>
<DocAmend>Πρόταση κανονισμού</DocAmend>
<Article>Άρθρο 12 – παράγραφος 5</Article>
	

	Κείμενο που προτείνει η Επιτροπή
	Τροπολογία

	5.	Όταν η ενωσιακή χρηματοδότηση παρέχεται υπό τη μορφή επιχορήγησης, η χρηματοδότηση θα παρέχεται ως χρηματοδότηση που δεν συνδέεται με τις δαπάνες ή, κατά περίπτωση, με τη χρήση απλουστευμένων επιλογών κόστους, σύμφωνα με τον κανονισμό (ΕΕ, Ευρατόμ) 2024/2509. Η χρηματοδότηση μπορεί να παρέχεται υπό μορφή επιστροφής των πραγματικών επιλέξιμων δαπανών μόνο όταν οι στόχοι μιας δράσης δεν μπορούν να επιτευχθούν διαφορετικά.
	5.	Όταν η ενωσιακή χρηματοδότηση παρέχεται υπό τη μορφή επιχορήγησης, η χρηματοδότηση θα παρέχεται ως χρήση απλουστευμένων επιλογών κόστους, σύμφωνα με το άρθρο 125 του κανονισμού (ΕΕ, Ευρατόμ) 2024/2509. Η χρηματοδότηση μπορεί να παρέχεται υπό μορφή επιστροφής των πραγματικών επιλέξιμων δαπανών μόνο όταν οι στόχοι μιας δράσης δεν μπορούν να επιτευχθούν διαφορετικά.


</Amend>
</RepeatBlock-Amend>

